EL MEDI AMBIENT, TEMA CENTRAL DE LA SEGONA EDICIÓ DEL CLUB DE LECTURA FAMLIAR D'ALAQUÀS
05/04/2022

# EL MEDI AMBIENT, TEMA CENTRAL DE LA SEGONA EDICIÓ DEL CLUB DE LECTURA FAMLIAR D'ALAQUÀS

*   05/04/2022
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=20508

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20508%2F0&title=Ajuntament%20d%27Alaqu%C3%A0s.%20Premsa.EL%20MEDI%20AMBIENT%2C%20TEMA%20CENTRAL%20DE%20LA%20SEGONA%20EDICI%C3%93%20DEL%20CLUB%20DE%20LECTURA%20FAMLIAR%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20508/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20508/05042022whatsapp_image_2022-04-05_at_1_17_29_pm_Form_4.jpg)](https://www.alaquas.org/ficheros/documentos/2022/2/20508/05042022whatsapp_image_2022-04-05_at_1_17_29_pm_Form_10.jpg "<a href='https://www.alaquas.org/ficheros/documentos/2022/2/20508/05042022whatsapp_image_2022-04-05_at_1_17_29_pm_Form_10.jpg' target=_blank><i class='fa fa-external-link' aria-hidden='true'></i>.EL MEDI AMBIENT, TEMA CENTRAL DE LA SEGONA EDICIÓ DEL CLUB DE LECTURA FAMLIAR D'ALAQUÀS</a>")

Més d'una trentena de xiquetes i xiquets participaren en aquesta activitat que va comptar amb una dinàmica d'animació i comprensió lectora i una formació sobre la plantació de llavors i va prendre com a base els Objectius de Desenvolupament Sostenible de l'Agenda 2030

La Biblioteca Municipal Ausiàs March d’Alaquàs va acollir el dimarts 4 d’abril amb èxit de participació la segona edició del Club de Lectura Familiar, una iniciativa creada amb l’objectiu de posar en pràctica tota una sèrie de tècniques i estratègies d’animació lectora per a implicar les famílies en el procés.

Una trentena de xiquetes i xiquets i les seues famílies van participar en l’activitat que va comptar com a temàtica central amb el medi ambient i es va basar en els Objectius de Desenvolupament Sostenible (ODS) de l’Agenda 2030, concretament en els números 13 i 15.

L’encarregada de coordinar la sessió va ser la tècnica de la Biblioteca Municipal, Desirée Mellado. La primera lectura que es va treballar va ser ‘Poemas de flores y abejas”, un conte de set poemes de temàtica primaveral acompanyat de grans il·lustracions. L’encarregada de donar lectura al llibre va ser Ma. Fe, una de les mares col·laboradores. A continuació, la bibliotecària va llegir ‘Mabel y la montaña’, un conte amb un rerefons molt especial que convida el públic infantil a superar-se i creure en si mateix.

La tercera lectura va ser “Wangari i els arbres de la pau", una història real sobre la vida de Wangari Maathai, una activista nascuda en una xicoteta aldea de Kenya que va rebre el Premi Nobel de la Pau l’any 2004 per la seua contribució al desenvolupament sostenible, la democràcia i la pau. A continuació, i com a novetat dins d’aquestes sessions, es va realitzar un taller formatiu sobre la plantació de llavors a càrrec de l’equip de jardineria de l’Ajuntament d’Alaquàs en la qual va estar present també el Regidor d’Urbanisme, Jaime Marqués.

Les sessions del Club de Lectura Familiar tenen lloc la primera setmana de cada mes a les 17:30 hores a la sala infantil de la Biblioteca i estan dirigides a xiquetes i xiquets d’entre 2 i 6 anys. Formen part de la programació cultural organitzada per la Biblioteca Municipal Ausiàs March que compta al llarg de l’any amb una diversitat d’activitats per a tots els públics amb l’objectiu d’afavorir, potenciar i estimular l’apropament de la ciutadania als llibres i millorar els seus hàbits lectors a més de fomentar l’aspecte lúdic de la lectura.